Fuikbaai

Fuikbaai ta un bahia situá na kosta sùitost di Kòrsou riba un distansia di 11 kilometer di e kapital Willemstad. E bahia ta largu i estrecho paralelo na e kosta i ta kasi será for di laman dor di un ref di koral. Desde 1875 a amplia su entrada artifisialmente, sinembargo e bahia ta aksesibel solamente pa barkunan mas chikitu.Hoetink, H., & Anink, G. B., Encyclopedie van de Nederlandse Antillen, 1969, Amsterdam, pag. 195 E kanal di nabegashon tin un largura di 44.8 meter i un profundidat di 7.92 meter.The ports, Curaçao Ports Authority. Archivá riba 10 di aprel 2023. E bahia ta ser integrá mas i mas den e área di rekreashon di Spaanse Water.

Fuikbaai ta pertenesé na Mijnmaatschappij Curaçao (MMC) i ta konosí prinsipalmente pa su haf.Havens van Curaçao, Curacaovakantieland.nl. Archivá riba 9 di oktober 2022. Na e banda nort di e bahia tin dos plataforma pa karga i deskarga di semènt i otro material di konstrukshon.Fuik harbor, Mijnmaatschappij Curaçao Aki e promé liña di ril na e isla a ser konstruí pa transporte di karga, ora ku na 1874 tabatin mester di transporte di fosfato for di área pa e haf na Fuikbaai.

Den serkania di e bahia tin e seru Tafelberg i e lugá Nieuwpoort. E bario di Fuik ta situá na e otro banda di Tafelberg i ta kai bou di Seru Grandi.

Desde añanan 60 di siglo 20 e evento anual yamá Fuikdag ta tuma lugá den e bahia interno riba e promé djadumingu di aña.

Category:Kòrsou